ผมกับแฟนมีเพศสัมพันธ์กันวันที่ 10 ของรอบเดือน แบบไม่มีการป้องกัน แต่ไม่มีการหลั่งใดๆหลังจากมีเพศสัมพันธ์ 7 ชั่วโมงก็ให้แฟนกินยาคุมฉุกเฉินเม็ดแรก และเม็ดที่ 2 อีก 12 ชั่วโมงถัดมาซึ่งวันที่ 24 ของรอบเดือนมีเลือดออกมาสีน้ำตาลเล็กน้อย และวันที่ 25 ของรอบเดือน(วันนี้) ก็มี เลือดสีน้ำตาล (แต่แดงขึ้น) ออกมาอีก มากกว่าครั้งแรก แต่ไม่เท่าเมนปกติพอจะระบุได้ไหมครับว่า1. เลือดที่ออกมานี้เป็น เลือดที่เกิดจากผลข้างเคียงของยาคุมฉุกเฉิน หรือ เป็นเลือดล้างหน้าเด็ก2. เลือดที่เกิดจากผลข้างเคียงของยา และ เลือดล้างหน้าเด็ก จะมีลักษณะอย่างไรครับ เช่น ปริมาณ สี กำหนดวันที่จะมีเลือด ระยะเวลาที่จะมีเลือดขอบคุณมากๆครับ
สวัสดีค่ะ หากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็แทบไม่มี และหากได้ทานยาคุมฉุกเฉินเม็ดแรกภายใน 7 ชั่วโมงหลังมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้มากกว่า 95% ดังนั้นโดยรวมแล้ว โอกาสที่จะตั้งครรภ์แทบไม่เกิดขึ้นค่ะ1. หากมีเพศสัมพันธ์วันที่ 10 และมัเลือดออกมาในวันที่ 24 เลือดดังกล่าวไม่น่าจะเป็นผลของยาคุมฉุกเฉิน ซึ่งหากในรอบเดือนที่แล้ว มาในช่วงวันใกล้เคียงกันนี้ เลือดดังกล่าวก็น่าจะเป็นประจำเดือนมากกว่า2.เลือดล้างหน้าเด็กนั้น มักจะเกิดขึ้นหลังจากมีการปฏิสนธิ (หรือวันที่มีเพศสัมพันธ์ในช่วงไข่ตก) ไปแล้วประมาณ 6-12 วัน ดังนั้นหากมีเลือดออกหลังจากมีเพศสัมพันธ์ไป 14 วันแล้ว จึงอาจไม่ใช่เลือดล้างหน้าเด็ก เลือดล้างหน้าเด็กนั้นมักจะมีปริมาณที่น้อย ไม่เยอะจนต้องใส่ผ้าอนามัยแบบปกติสีออกแดงจางๆ ไม่เข้มเหมือนประจำเดือนและเลือดจะออกเพียงแค่ 1-2 วันส่วนเลือดที่เป็นผลข้างเคียงของยาคุมฉุกเฉิน มักออกภายในช่วง 7 วันหลังกินยา เลือดที่ออกอาจมีปริมาณน้อยจนถึงมากได้ และจะออกได้นานตั้งแต่ 1-4 วัน